Peskov Halab bo‘yicha Turkiya bilan muzokaralardan xabari yo‘qligini bildirdi

Rossiya prezident matbuot kotibi Dmitriy Peskovning bayonot berishicha, uning Rossiya va Turkiya rasmiy vakillari o‘rtasida Suriya bo‘yicha muzokaralar olib borilayotganidan xabari yo‘q. Bu haqda RIA «Novosti» agentligi xabar qilmoqda.
«Menda bunday ma'lumot yo‘q», — degan Peskov. 
Avvalroq, Britaniya nashri Rossiya va Turkiya Halabning sharqiy hududlaridagi tinch aholi vakillari va harbiy muxolifatni olib chiqish bo‘yicha kelishuvga erishilgani haqida yozgan edi.